སྐབས་དེར་བོད་ལ་དེང་སང་ནང་བཞིན་རྒྱ་ཡུལ་དུ་ཕེབས་ནས་དཀོར་གདུལ་བྱ་འབེལ་འབེལ་ལྷུག་ལྷུག་ཏུ་ཡོང་བ་དེ་འདྲ་ཡང་མེད།ཡང་འགའ་ཞིག་ཕྱི་ལོག་གི་ས་ཆ་ཆུ་དམར་ལེབ་དང་མགོ་ལོག་སོགས་ཀྱི་འབྲོག་སྡེ་ཆེན་པོ་གཞན་དག་གི་ས་ཆར་འབུལ་སྡུད་དུ་འགྲོ་གིན་ཡོད་ན་ཡང།སྤྲུལ་རིན་པོ་ཆེ་ནི་དེ་དག་ཏུ་ཡང་ཐེངས་མ་གཅིག་ཙམ་ཡང་ཕེབས་མེད།དེ་ནས་འབད་རྩོལ་མེད་པར་ངང་གིས་གང་བྱུང་བ་ཙམ་ཞིག་ལ་རྟེན་ནས་ཤིན་ཏུ་རྣམ་པར་དག་པའི་ཡང་དག་པའི་འཚོ་བས་བཤད་སྒྲུབ་ཀྱི་བཞེངས་སྐྲུན་སོགས་གནང་ཡོད་པ་ཡིན་ཏེ།འདི་ཡང་རྒྱུས་ཡོད་དག་གིས་ཞིབ་ཏུ་བསམ་ན་གཞན་དང་གཏན་ནས་མི་འདྲ་བ་ཞིག་ཡོད།